Publication: Magyar Közlöny
Issue: MK-2009-127 (Year: 2009, Number: 127)
Era: 2004-2010
Section: Melléklet az 1152/2009. (IX. 10.) Korm. határozathoz
Paragraph Index: 5253

4. kísérje figyelemmel az ENSZ Biztonsági Tanácsának kibõvítésére és munkamódszereinek átalakítására vonatkozó javaslatok alakulását, a 2009 februárjában megkezdõdött kormányközi tárgyalások folyamatát, annak eredményeit. Fejtse ki partnereink számára, hogy a Magyar Köztársaság szerint a megújuló Biztonsági Tanácsnak meg kell felelnie a XXI. század új geopolitikai és gazdasági realitásainak, és a tervezett reform során tekintettel kell lenni a hatékonyság követelményére is. Magyarország egyetért azzal, hogy a Biztonsági Tanács taglétszámának és összetételének tükröznie kell a nemzetközi politikai és gazdasági erõviszonyokban bekövetkezett változásokat, az ENSZ költségvetéséhez, valamint a katonai békefenntartó missziókhoz történõ hozzájárulásokat;

Source: https://magyarkozlony.hu/hivatalos-lapok/f134bbb4b694602613bbe10943b942814a75c977/dokumentumok/48cebc7138da23e777a5645c10de7309f6295e68/letoltes